ଖପ୍ରାଖୋଲ : (ତାପସ ରଞ୍ଜନ ବେହେରା) ଖପ୍ରାଖୋଲ ବ୍ଲକ ପଡ଼ିଆବାହାଲ ପଞ୍ଚାୟତ ରେ ମହାତ୍ମା ଗାନ୍ଧୀ ଜାତୀୟ ନିଶ୍ଚିତ କର୍ମ ନିଯୁକ୍ତି ଯୋଜନା ରେ ଅନିୟମିତତା ଅଭିଯୋଗ ଘଟଣା ର ତଦନ୍ତ ବୁଧବାର ହେବାକୁ ଥିବା ବେଳେ ଅଧିକାରୀ ମାନେ ପହଞ୍ଚିବା ପୂର୍ବରୁ ଉତେଜନା ପ୍ରକାଶ ପାଇଥିଲା । କନଗାଁ , ପାଚେର ଓ ସାଲେପାଳି ଗାଁ ର ଗ୍ରାମ ସାଥୀ ମାନଙ୍କୁ ମହାତ୍ମା ଗାନ୍ଧୀ ଜାତୀୟ ଗ୍ରାମୀଣ ନିଶ୍ଚିତ କର୍ମ ନିଯୁକ୍ତି ଯୋଜନା ରେ ଅନିୟମିତତା ରେ ଲିପ୍ତ ଥିବା ନେଇ ସରପଞ୍ଚ ଗାଁ ସାଥୀ ଙ୍କୁ କାର୍ଯ୍ୟରୁ ବହିଷ୍କାର ନୋଟିସ ଜାରି କରିଥିଲେ। ଏହା ପରେ ଗାଁ ସାଥି ସଂଘ ତରଫରୁ ଖପ୍ରାଖୋଲ ବିଡ଼ିଓ ଙ୍କ ଠାରେ ଫରଦ ହୋଇଥିଲେ । ଯାହାଫଳରେ ବି ଡି ଓ ରଶ୍ମି ରଞ୍ଜନ ରାଉତ ଘଟଣାର ତଦନ୍ତ ପାଇଁ ଏକ ଦଳ ଗଠନ କରି ଘଟଣା ର ତଦନ୍ତ ନିର୍ଦ୍ଦେଶ ଦେଇଥିବା ବେଳେ ଦଳ ତଦନ୍ତ ପାଇଁ ପହଞ୍ଚିବା ପୂର୍ବରୁ ଗାଁ ସାଥୀ ଙ୍କ ସମର୍ଥକ ମାନେ ପଞ୍ଚାୟତ ପରିସରରେ ପାଟିତୁଣ୍ଡ କରିବା ସହ ସ୍ଥାନୀୟ ସରପଞ୍ଚ ଙ୍କୁ ଦୁର୍ବ୍ୟବହାର କରିଥିବା ଅଭିଯୋଗ ହୋଇଛି ।
ଉତ୍ତେଜନା ଖବର ପାଇ ଖପ୍ରାଖୋଲ ଥାନା ଏସ ଆଇ ଗୋପୀନାଥ ମହାକୁଡ ସଦଲେ ବଳେ ଘଟଣା ସ୍ଥଳରେ ପହଞ୍ଚି ସମସ୍ତଙ୍କୁ ପଞ୍ଚାୟତର ପରିସରରୁ ବାହର କଲା ପରେ ଉତ୍ତେଜନା ଶାନ୍ତ ପଡିଥିଲା । ପରେ ଅନିୟମିତତା ଘଟଣା ର ତଦନ୍ତ ପାଇଁ ସହକାରୀ ଯନ୍ତ୍ରୀ ମହେଶ ଲାଲ ଅଗ୍ରୱାଲ,ଏକାଉଣ୍ଟ ଅଫିସର ହରେକୃଷ୍ଣ ମେହେର, ଏ ପି ଓ ଶୁଶାନ୍ତ କୁମାର ସାହୁ , କନିଷ୍ଠ ଯନ୍ତ୍ରୀ ଦୀପକ ବେହେରା , ବଳଭଦ୍ର ନାଏକ ଓ ଏସିପି ରାମନନ୍ଦ ବେହେରା ପ୍ରମୁଖ ଘଟଣା ର ତଦନ୍ତ କରି ଫେରିଥିବା ଜଣା ଯାଇଛି। ଏନେଇ ଗାଁ ସାଥୀମାନେ ସରପଞ୍ଚ ଆକ୍ରୋଶ ରଖି ବେଆଇନ କାର୍ଯ୍ୟାନୁଷ୍ଠାନ ଗ୍ରହଣ କରୁଥିବାରୁ ଶ୍ରମିକ ଅସନ୍ତୋଷ ପ୍ରକାଶ ପାଉଛି ବୋଳି କହିଛନ୍ତି।
ଏନେଇ ସରପଞ୍ଚ ଦେବରାଜ ପ୍ରଧାନ ଗାଁ ସାଥି ମାନେ ବେଆଇନ କରୁଥିବା ଅଭିଯୋଗ ହୋଇଥିଲା ଏହାର ତଦନ୍ତ ହେବାକୁ ଥିବାରୁ ତଦନ୍ତ ଭଣ୍ଡୁର ପାଇଁ ଗାଁ ସାଥି ମାନେ ପଞ୍ଚାୟତ ପରିସରରେ ଉତ୍ତେଜନା କରିବା ପଞ୍ଚାୟତ ପରିସରରେ ପାଟିତୁଣ୍ଡ କରି ଦୁର୍ବ୍ୟବହାର ପ୍ରଦର୍ଶନ କରିଥିବାରୁ ଖପ୍ରାଖୋଲ ଥାନା ରେ ଲିଖିତ ଜଣାଇଛି ବୋଲି କହିଛନ୍ତି। ଏନେଇ ତଦନ୍ତ କାରୀ ଦଳ ସଦସ୍ୟ ଏପି ଓ ସୁଶାନ୍ତ କୁମାର ସାହୁ ଙ୍କୁ ପଚାରିବାରୁ ଘଟଣା ର ତଦନ୍ତ ହୋଇଛି ଜି ଆର ଏସ କୁ କାମ ଗୁଡ଼ିକର କେସ ରେକର୍ଡ ମଗାଯାଇଛି ମିଳିଲା ପରେ ତଦନ୍ତ ସରିବ ଏବଂ ଦୋଷୀ ବିରୋଧ ରେ କାର୍ଯ୍ୟାନୁଷ୍ଠନ ହେବ ବୋଲି କହିଛନ୍ତି।
